
ŠALČININKŲ RAJONO SAVIVALDYBĖS TARYBA

SPRENDIMAS

 DĖL ŠALČININKŲ RAJONO SAVIVALDYBĖS TARYBOS 2010 M. KOVO 30 D. SPRENDIMO NR. T-1146 „DĖL MOKESČIO UŽ EIŠIŠKIŲ, JAŠIŪNŲ MUZIKOS, ŠALČININKŲ STANISLAVO MONIUŠKOS MENŲ MOKYKLŲ TEIKIAMĄ NEFORMALŲJĮ ŠVIETIMĄ NUSTATYMO“ PAPILDYMO
2014 m. lapkričio 5 d. Nr. T-1245
Šalčininkai


Vadovaudamasi Lietuvos Respublikos vietos savivaldos įstatymo 6 straipsnio 8 punktu, 16 straipsnio 2 dalies 37 punktu ir 18 straipsnio 1 dalimi, Lietuvos Respublikos švietimo įstatymo 70 straipsnio 9 dalimi, LR Euro įvedimo Lietuvos Respublikoje įstatymu, Šalčininkų rajono savivaldybės taryba n u s p r e n d ž i a:

1. Papildyti Šalčininkų rajono savivaldybės tarybos 2010 m. kovo 30 d. sprendimo Nr. T-1146 „Dėl Mokesčio už Eišiškių, Jašiūnų muzikos, Šalčininkų Stanislavo Moniuškos menų mokyklų teikiamą neformalųjį švietimą nustatymo“ punktus bei išdėstyti juos taip:
„1. Patvirtinti atlyginimo už formalųjį švietimą papildančio ugdymo mokyklose teikiamą neformalųjį vaikų švietimą dydį – 14,48 EUR.


2. Nustatyti, kad atlyginimas už neformalųjį vaikų švietimą mažinamas:


2.1. neįgaliems mokiniams;


2.2. našlaičiams;


2.3. Šalčininkų vaikų globos namų auklėtiniams;


2.4. vaikams, augantiems socialinės rizikos šeimose, pateikus savivaldybės administracijos Vaiko teisių apsaugos skyriaus rekomendaciją;


2.5. tarptautinių bei respublikinių konkursų, festivalių, parodų laureatams trims mokslo metų mėnesiams.


3. Mažinti 50 procentų mokestį už teikiamą neformalųjį vaikų švietimą, kai:


3.1. vienos šeimos 3 ir daugiau vaikų lanko Šalčininkų Stanislavo Moniuškos menų arba Eišiškių bei Jašiūnų muzikos mokyklas. Išskirtiniais atvejais direktoriui paliekama teisė, suderinus su Mokyklos taryba spręsti atleidimo nuo mokesčio ar mokesčio mažinimo klausimą;


3.2. mokinys yra našlaitis ir auga nepilnoje šeimoje;


3.3. mokinys auga nepasiturinčioje šeimoje, gaunančioje socialinę pašalpą.


4. Atleidimas nuo mokesčio, mokesčio mažinimas už teikiamą neformalųjį švietimą įforminamas Mokyklos direktoriaus įsakymu.


5. Mokestis už neformalųjį vaikų švietimą turi būti sumokamas pagal mokyklose nustatytą tvarką.


6. Mokesčio už teikiamą neformalųjį švietimą nerinkti mokinių vasaros atostogų metu: birželio, liepos, rugpjūčio mėnesiais ir mokinių ligos metu, jei mokinys nelankė švietimo įstaigos visą einamąjį mėnesį ar daugiau.


7. Surinktos lėšos už neformalųjį vaikų švietimą naudojamos: 50,0 procentų lėšų skiriama šildymo bei elektros energijos išlaidoms dengti, 50,0 procentų lėšų naudojama neformalaus švietimo įstaigų veiklai plėtoti ir pagrindinėms priemonėms įsigyti. Esant reikalui, lėšos gali būti naudojamos padengti dalį darbo užmokesčio bei apmokėti už darbuotojų papildomų funkcijų atlikimą.“


2. Kaina, nurodyta eurais, įsigalioja nuo euro įvedimo Lietuvos Respublikoje dienos.

